CELEX: C2006/237/38
Language: et
Date: 2006-09-30 00:00:00
Title: Kohtuasi F-93/06: 16. augustil 2006 esitatud hagi — Dethomas versus komisjon

30.9.2006   
            
            
               ET
            
            
               Euroopa Liidu Teataja
            
            
               C 237/22
            
         16. augustil 2006 esitatud hagi — Dethomas versus komisjon
   (Kohtuasi F-93/06)
   (2006/C 237/38)
   Kohtumenetluse keel: prantsuse
   Pooled
   
      Hageja: Bruno Dethomas (Rabat, Maroko) (esindajad: advokaadid S. Orlandi, A. Coolen, J.-N. Louis ja E. Marchal)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada komisjoni 11. jaanuari 2006. aasta otsus, millega nimetati hageja Euroopa ühenduste katseajal olevaks ametnikuks komisjoni delegatsiooni juhina Marokos välissuhete peadirektoraati niivõrd, kuivõrd sellega määratakse ta palgaastme A*14 järku 2;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Sel ajal, kui hageja oli ajutine ametnik ja määratud palgaastme A*14 järku 8, esitas ta oma kandidatuuri ametikohale, mida käsitleb vaba ametikoha teadaanne COM/229/04 komisjoni Marokos asuva delegatsiooni juhi ametikoha täitmise kohta (1). Tema kandidatuur võeti vastu ning ta nimetati katseajal olevaks ametnikuks ja määrati palgaastme A*14 järku 2.
   Oma hagis väidab hageja, et kuna ta nimetati samal palgaastmel ametnikuks vahetult pärast tema teenistust ajutise ametnikuna, oleks komisjon personalieeskirjade artikli 32 lõike 3 alusel pidanud määrama ta palgaastme A*14 järku 8. Sellega, et komisjon keeldus talle andmast nimetatud õigusnormis ettenähtud eelist, on komisjon teinud ilmse õigusliku vea.
   
      (1)  ELT C 246 A, 5.10.2004, lk 1.